Рбишчада “Шәкертләр бәйрәме” узды

	5 июльдә Кызыл Октябрь районы Зур Рбишча авылының Абдулхамит Садеков исемендәге мәктәп каршында Сафаҗай егетләре ике туган Илдар һәм Ринат АЛЯУТДИНОВЛАР инициативасы һәм тырышлыгы белән “Шәкертләр бәйрәме” гөрләп үтте. 	 Өлкәбезнең  татар авыллары мәчетләре каршында җәйге укулар тәмамлануга багышланып оештырылган әлеге бәйге  ел да Сафаҗада уздырыла иде. Быел, урыны алмашынса да, бәйрәм шулай ук күңелле, мавыктыргыч һәм югары оешканлык белән үтте. Хөрмәтле кунаклар арасында өлкә диния назәрәте рәисе Гаяз хәзрәт Закиров та бар иде. 

Бәйгедә Сафаҗай, Петрякс, Мочали, Рбишча, Семочки, Чүмбәли, Карга, Актук авылларыннан   җәйге мәдрәсәләр шәкертләре  катнашты. Беренче номинациядә (7-12 яшьлекләр) Карга авылы шәкертләре, икенчесендә (13-17 яшь) Рбишча командасы беренче урыннарны яуладылар һәм велосипедлар белән бүләкләнделәр.     

Гомумән, бәйрәмдә 100ләп катнашучының берсе дә бүләксез калмады. Призлы урыннар яуламаган командаларга оештыручылар исеменнән теннис өстәлләре тапшырылды. “Туган як” редакциясе дә бу көнне оештыручылар тарафыннан бүләкләнде.  
	Р.ХАМЗИНА	
Туган як

	№   |  	


